gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5121, del 25-10-2005 (2005/11188)

Informació pública de l'aprovació de la llista definitiva d'admesos i exclosos en la convocatòria per a proveir en propietat una plaça d'agent de la policia local.
-------------------------------------------------------------------------------------------------------------------------------------------------------------------

### Dades del document

Número de DOGV
:   5121

Data del DOGV
:   25-10-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/11346


Organisme emissor
:   Ajuntament de Foios

Tipus de document
:   Anunci

Informació pública de l'aprovació de la llista definitiva d'admesos i exclosos en la convocatòria per a proveir en propietat una plaça d'agent de la policia local. [2005/F11588]
  
L'alcalde, en data 11 d'octubre de 2005, ha dictat la Resolució número 250/2005, que es transcriu tot seguit:
  
«Vistes les bases de la convocatòria per a proveir en propietat una plaça d'agent de la policia local conforme al procediment previst en la disposició transitòria quarta de la Llei 6/1999, de 19 d'abril, de la Generalitat Valenciana.
  
Vista la Resolució número 153/2005, de data 27 de juny de 2005, aprovatòria de les llistes provisionals d'aspirants admesos i exclosos.
  
Fent ús de les atribucions que em conferixen els articles 21 de la Llei 7/1985, de 2 d'abril, Reguladora de les Bases del Règim Local, i l'article 41.14 del Reglament d'Organització, Funcionament i Règim Jurídic de les Entitats Locals, aprovat pel Reial Decret 2.568/1986, de 28 de novembre, resolc:
  
Primer. Elevar a definitiva la llista provisional d'admesos i exclosos aprovada provisionalment per la Resolució número 153/2005, de data 27 de juny, en la convocatòria per a proveir en propietat una plaça d'agent de la policia local, i queda integrat per orde alfabètic del primer cognom en la respectiva llista d'aspirants definitivament admesos, per quedar acreditat que ha presentat la seua sol·licitud en el termini previst per a la presentació d'instàncies, Juan Carlos Baños Carmona, amb DNI número 32375134-P; i corregir l'error que sol·licita César Alarcón Jorge.
  
Segon. Fixar la data per a la realització del primer exercici, que tindrà lloc el dia 14 de novembre de 2005, a les 10.00 hores a la sala de comissions de l'Ajuntament de Foios (plaça del Poble, núm. 1).
  
Tercer. L'orde de crida dels aspirants s'iniciarà per la lletra «N» del primer cognom.
  
Quart. Publicar el present acord en el Butlletí Oficial de la Província de València i al tauler d'anuncis de l'ajuntament.»
Diari Oficial de la Generalitat Valenciana


Sumari del DOGV 4957, del 02-03-2005 (2005/1962)

Ressenya de l'acord de la Comissió Territorial d'Urbanisme de Castelló de data 15 de desembre de 2004, pel qual s'aprova definitivament la modificació puntual del Pla parcial SUD 10 la Trencadella d'Onda.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4957

Data del DOGV
:   02-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/1962


Data del document
:   15-12-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Onda
    * pla d'urbanisme

Ressenya de l'acord de la Comissió Territorial d'Urbanisme de Castelló de data 15 de desembre de 2004, pel qual s'aprova definitivament la modificació puntual del Pla parcial SUD 10 la Trencadella d'Onda. [2005/X1962]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV núm. 2394, de 24 de novembre de 1994) es publica la ressenya de la resolució de la Comissió Territorial d'Urbanisme de Castelló de 15 de desembre de 2004 publicada juntament amb les normes urbanístiques aprovades en el Butlletí Oficial de la Província de Castelló núm. 15, del dia 3 de febrer de 2005.
  
Expedient 2004/0652. Aprovació definitiva de la modificació puntual del Pla parcial SUD 10 la Trencadella d'Onda.
Diari Oficial de la Generalitat Valenciana


Sumari del DOGV 4972, del 23-03-2005 (2005/3107)

ACORD de 18 de febrer de 2005, del Consell de la Generalitat, pel qual s'autoritza determinada transferència entre crèdits de capítol I, per import de quaranta mil dos-cents vint-i-quatre euros (40.224 euros). Exp. 06.003/05-011.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4972

Data del DOGV
:   23-03-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/3107


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 18 de febrer de 2005, del Consell de la Generalitat, pel qual s'autoritza determinada transferència entre crèdits de capítol I, per import de quaranta mil dos-cents vint-i-quatre euros (40.224 euros). Exp. 06.003/05-011. [2005/X3107]
  
El Consell de la Generalitat, en la reunió del dia 18 de febrer de 2005, adoptà l'acord següent:
  
L'article 25 de la Llei 14/04 de Pressuposts de la Generalitat per a 2005, estableix:
  
?Els alts càrrecs a què es refereix el present article, que cessen en l'exercici de les funcions, tindran dret a una indemnització màxima de tres mensualitats, cadascuna d'igual import de les que percebien com a alts càrrecs. El dret a les percepcions esmentades, que se satisfarà mensualment, decaurà en el moment que, dins del període de tres mesos, ocupen un altre lloc de treball en el sector privat o en la data en què tinga efectes econòmics el reingrés a un lloc de treball en el sector públic?.
  
Atès que, en el cessament de determinats alts càrrecs, s'hi donen les circumstàncies previstes en la disposició legal esmentada, escau l'habilitació del crèdit corresponent en el capítol I del programa 612.60 €Despeses diverses- de la Secció 20, per un import suficient per garantir la viabilitat econòmica del dret esmentat. El seu finançament s'instrumenta mitjançant una transferència de crèdit de disponibilitats del mateix capítol de determinats programes de diverses seccions, per import de 40.224 euros.
  
En conseqüència, i d'acord amb el que preveuen els articles 17 i 18 de la Llei 14/04 de Pressuposts de la Generalitat per a 2005, el Consell de la Generalitat
  
ACORDA
  
Primer. S'autoritza la minoració de crèdit en les aplicacions i pels imports que es detallen tot seguit:
  
Aplicació Import (euros)
  
93.33.01.652.58.06 3.951
  
39.41.47.351.06.36 4.381
  
41.78.28.183.17.74 4.439
  
44.15.99.031.08.85 3.151
  
78.34.17.362.66.67 5.173
  
95.14.93.457.23.54 6.805
  
61.97.89.622.57.64 4.787
  
89.01.96.382.75.15 3.599
  
98.74.46.641.85.39 3.938
  
Total 40.224
  
Segon. S'autoritza l'habilitació de crèdit en l'aplicació 73.01.97.384.87.67 per import de 40.224 euros.
  
València, 18 de febrer de 2005
  
La consellera secretària del Consell de la Generalitat, per substitució,
  
GEMA AMOR PÉREZ
Diari Oficial de la Generalitat Valenciana


Sumari del DOGV 5128, del 04-11-2005 (2005/12089)

Informació pública de la data del primer exercici de la fase d'oposició per a cobrir una plaça d'oficial de la policia local.
-----------------------------------------------------------------------------------------------------------------------------

### Dades del document

Número de DOGV
:   5128

Data del DOGV
:   04-11-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/12298


Organisme emissor
:   Ajuntament de Petrer

Tipus de document
:   Anunci

Informació pública de la data del primer exercici de la fase d'oposició per a cobrir una plaça d'oficial de la policia local. [2005/M12056]
  
En relació amb el concurs oposició per a cobrir, en propietat, per promoció interna, dins de la plantilla de funcionaris d'este Ajuntament, una plaça d'oficial de la policia local (oferta d'ocupació pública 2003), la convocatòria de la qual va ser publicada en el Butlletí Oficial de la Província d'Alacant número 44/2005, de 23 de febrer, Boletín Oficial del Estado número 66/2005, de 18 de març, i Diari Oficial de la Generalitat Valenciana número 4.948/2005, de 17 de febrer.
  
I una vegada resolta la reclamació formulada per l'aspirant Alfonso Delgado Gil, per resolució de l'Alcaldia s'acorda:
  
Primer. El primer exercici de la fase d'oposició, consistent en prova psicotècnica i reconeixement mèdic, tindrà lloc el dia 17 de gener de 2006, a les 10.00 hores, en esta casa consistorial.
  
El que es fa públic per a general coneixement.
Diari Oficial de la Generalitat Valenciana


Sumari del DOGV 5161, del 23-12-2005 (2005/14621)

RESOLUCIÓ de 12 de desembre de 2005, de la Direcció General d'Administració Autonòmica, per la qual s'amplia el termini establit per a resoldre la convocatòria del concurs de mèrits núm. 99/2005.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5161

Data del DOGV
:   23-12-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/14367


Data del document
:   12-12-2005

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu
    * administració regional
    * professió de la informàtica

RESOLUCIÓ de 12 de desembre de 2005, de la Direcció General d'Administració Autonòmica, per la qual s'amplia el termini establit per a resoldre la convocatòria del concurs de mèrits núm. 99/2005. [2005/14613]
  
Per Resolució de 17 de juny de 2005, de la Direcció General d'Administració Autonòmica, per la qual es convoca concurs de mèrits núm. 99/2005, per a la provisió de llocs de treball de naturalesa funcionarial, sector administració especial, grups a i A/B, informàtics (DOGV núm. 5.039bis, de 30 de juny de 2005).
  
Atés que es preveu la impossibilitat de resoldre l'esmentat concurs amb anterioritat a l'acabament del termini previst en la base vuitena de la convocatòria, cal fer ús de la previsió continguda en l'article 42.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En conseqüència, fent ús de les facultats legalment conferides esta Direcció General, resol:
  
Ampliar en sis mesos el termini per a resoldre la convocatòria del concurs de mèrits núm. 99/2005, per a la provisió de llocs de treball de naturalesa funcionarial, sector administració especial, grups a i A/B, informàtics, establit en la base vuitena.
  
La present resolució posa fi a la via administrativa i contra la qual no cap interposar-se recurs, de conformitat amb el que disposa l'article 42.6 de la referida Llei 30/1992, segons la redacció donada per la Llei 4/1999.
  
València, 12 de desembre de 2005.- El director general d'Administració Autonòmica: Miguel Antonio Crespo Marzal.
Diari Oficial de la Generalitat Valenciana


Sumari del DOGV 4938, del 03-02-2005 (2005/714)

Ressenya de l'Acord de la Comissió Territorial d'Urbanisme de Castelló, de data 29 de setembre de 2004, pel qual s'aprova definitivament el pla parcial del SUR-18 de Vinaròs.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4938

Data del DOGV
:   03-02-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/714


Data del document
:   09-12-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Vinaròs
    * pla d'urbanisme

Ressenya de l'Acord de la Comissió Territorial d'Urbanisme de Castelló, de data 29 de setembre de 2004, pel qual s'aprova definitivament el pla parcial del SUR-18 de Vinaròs. [2005/Q714]
  
D'acord amb l'article 59.4.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994), es publica la ressenya de la Resolució de la Comissió Territorial d'Urbanisme de Castelló, de 29 de setembre de 2004, publicada amb les normes urbanístiques aprovades en el Butlletí Oficial de la Província de Castelló número 137, del dia 13 de novembre de 2004.
  
Expedient 2002/0885. Aprovació definitiva del pla parcial SUR-18 de Vinaròs.
Diari Oficial de la Generalitat Valenciana


Sumari del DOGV 5114, del 14-10-2005 (2005/10107)

Judici ordinari número 762/2003. Cèdula de notificació.
-------------------------------------------------------

### Dades del document

Número de DOGV
:   5114

Data del DOGV
:   14-10-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/10488


Organisme emissor
:   Jutjat de Primera Instància Número 25 de València

Tipus de document
:   Anunci

Judici ordinari número 762/2003. Cèdula de notificació. [2005/M10767]
  
Demandant: Andamios y Sistemas Rochi, SL.
  
Procurador: Real Marqués, Francisco José.
  
Demandats: Genaro Gonzalo Sánchez i Edificaciones Gonzalo Sánchez, SL.
  
Pilar Ferrando Mansanet, secretària del Jutjat de Primera Instància número 25 de València, fa saber:
  
Que en les actuacions de judici ordinari 762/2003 seguit a instància d'Andamios y Sistemas Rochi contra Edificaciones Gonzalo Sánchez, SL i Genaro Gonzalo Sánchez, declarats en rebel·lia, s'ha dictat sentència que en la part que correspon és com es diu tot seguit:
  
Sentència número 102/2005.
  
Jutgessa que la dicta: Ana María Mestre Soro.
  
Lloc: València.
  
Data: 24 de maig de 2005.
  
Part demandant: Andamios y Sistemas Rochi, SL.
  
Procurador: Real Marqués, Francisco José.
  
Part demandada: Genaro Gonzalo Sánchez i Edificaciones Gonzalo Sánchez, SL.
  
Objecte del judici: reclamació de quantitat.
  
Decisió:
  
Que estimant la demanda interpolada per Andamios y Sistemas Rochi, SL contra Edificaciones Gonzalo Sánchez, SL i Genaro Gonzalo Sánchez condemne els dits demandats a pagar solidàriament a l'actora la suma de 862.273 pessetes, açò és 5.182,36 euros, més interessos legals des de la interpel·lació judicial, incrementats en 2 punts des de la sentència, amb imposició de costes als demandats.
  
Mode d'impugnació: mitjançant recurs d'apel·lació davant l'Audiència Provincial de València (article 455 LECn).
  
El recurs es prepararà mitjançant escrit presentat en este Jutjat en el termini de cinc dies hàbils, comptats des de l'endemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).
  
Així esta és la sentència, que pronuncie, mane i firme.
  
I perquè valga de notificació als demandats Edificaciones Gonzalo Sánchez, SL i Genaro Gonzalo Sánchez, declarats en rebel·lia i en parador ignorat, estenc el present edicte.
Diari Oficial de la Generalitat Valenciana


Sumari del DOGV 4999, del 05-05-2005 (2005/3749)

Notificació per compareixença a Solfylker Rent, SL, i altres.
-------------------------------------------------------------

### Dades del document

Número de DOGV
:   4999

Data del DOGV
:   05-05-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/3749


Organisme emissor
:   Agència Estatal d'Administració Tributària. Delegació Especial de València

Tipus de document
:   Anunci

Notificació per compareixença a Solfylker Rent, SL, i altres. [2005/F3749]
  
En virtut del que s'establix en l'article 112 de la Llei 58/2003, de 17 de desembre, General Tributària, i havent-se intentat la notificació dues vegades, sense que s'haja pogut practicar per causes no imputables a l'administració tributària, per mitjà d'este anunci se cita els obligats tributaris o representants que s'allisten en l'annex adjunt per a ser notificats per compareixença dels actes administratius derivats dels procediments que s'hi inclouen.
  
Els interessats o els seus representants hauran de comparéixer per a ser notificats en el termini de 15 dies naturals comptats des de l'endemà de la seua publicació en el butlletí oficial corresponent, en horari de 09.00 a 14.00 hores, a la Dependència Regional de Duanes i Impostos Especials de València (òrgan competent per a la tramitació del procediment), avinguda del Marqués de Sotelo, 6-7a, 46844 València.
  
Quan haja transcorregut este termini i no s'haguera comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.
  
ANNEX I
  
Solfylker Rent, SL. NIF: B-46951976. Concepte: Impost especial sobre determinats mitjans de transport. Període 1999 i 2000. Fase: Acord de 7 de març de 2005 de liquidació d'interessos de demora, Tribunal Economicoadministratiu Regional de València. REA: 46/05509/2003. Expedient d'inspecció: 20014685100632.
  
Arnet Arteaga Velásquez. NIF: 03653653-P. Concepte: Impost especial sobre determinats mitjans de transport. Fase: Notificació de l'acord de l'inspector en cap de 14 de març de 2005 en acta: A02-70951371. Expedient d'inspecció: 20034685100776.
  
Nautic Center Dénia, SL. NIF: B-03765690. Concepte: Impost especial sobre determinats mitjans de transport. Període 2001. Fase: Comunicació d'inici d'actuacions inspectores. Número d'expedient d'inspecció: 20054685100192.
  
Levante Sport Car, SL. NIF: B-53856738. Concepte: Impost especial sobre determinats mitjans de transport. Fase: Comunicació d'inici d'actuacions inspectores. Número d'expedient d'inspecció: 20044685100500.
Diari Oficial de la Generalitat Valenciana


Sumari del DOGV 5100, del 26-09-2005 (2005/10882)

Expedient número SU-58/05. Subministrament, lliurament i instal·lació d'equipament informàtic mòbil amb destinació a aules de la Universitat de València.
---------------------------------------------------------------------------------------------------------------------------------------------------------

### Dades del document

Número de DOGV
:   5100

Data del DOGV
:   26-09-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/10875


Data del document
:   01-09-2005

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * licitació
    * contracte de subministraments
    * equip informàtic
    * adjudicació de contracte administratiu

Expedient número SU-58/05. Subministrament, lliurament i instal·lació d'equipament informàtic mòbil amb destinació a aules de la Universitat de València. [2005/X10550]
  
1. Entitat adjudicadora
  
a) Organisme: Universitat de València
  
b) Dependència que tramita l'expedient: Servei d'Inversions
  
c) Núm. d'expedient: SU-58/05
  
2. Objecte del contracte
  
a) Tipus de contracte: subministrament
  
b) Descripció de l'objecte: 6 unitats per a la dotació de les aules mòbils consistents cadascuna d'elles en: 1 armari amb rodes amb connexions elèctriques, 1 punt d'accés ?wireles- i 16 ordinadors portàtils.
  
c) Diari oficial i data de publicació de l'anunci de licitació: DOGV núm. 5.041 de 4 de juliol de 2005.
  
3. Tramitació, procediment i forma d'adjudicació
  
a) Tramitació: ordinària
  
b) Procediment: obert
  
c) Forma: concurs
  
4. Pressupost base de licitació: 80.000 € (IVA inclòs)
  
5. Adjudicació
  
a) Data: 3.08.05
  
b) Contractista: Fractalia Remote Systems, SL.
  
c) Nacionalitat: espanyola
  
d) Import total d'adjudicació: 78.488 € (IVA inclòs).
Diari Oficial de la Generalitat Valenciana


Sumari del DOGV 4944, del 11-02-2005 (2005/962)

Informació de l'oferta d'ocupació pública corresponent a l'exercici 2004, aprovada per Resolució d'1.12.04.
-----------------------------------------------------------------------------------------------------------

### Dades del document

Número de DOGV
:   4944

Data del DOGV
:   11-02-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/962


Data del document
:   01-12-2004

Organisme emissor
:   Centres Socials Especialitzats de Benicarlo

Tipus de document
:   Convocatòria

Descriptors 

:   * Benicarló
    * treballador social
    * oferta d'ocupació
    * manifestació cultural
    * administració local
    * personal sanitari
    * personal de serveis
    * professió administrativa
    * professió paramèdica

Informació de l'oferta d'ocupació pública corresponent a l'exercici 2004, aprovada per Resolució d'1.12.04. [2005/X962]
  
Oferta d'ocupació pública 2004.
  
Província: Castelló
  
Entitat: Organisme Autònom Municipal de Centres Socials Especialitzats de Benicarló.
  
Oferta d'ocupació pública corresponent a l'exercici 2004, aprovada per Resolució de la Presidència de data 1 de desembre de 2004.